
REPUBLIKA HRVATSKA

PRIMORSKO-GORANSKA ŽUPANIJA

           GRAD CRIKVENICA

          GRADONAČELNICA

KLASA: 400-02/26-01/10
URBROJ: 2170-5-05/01-26-6
Crikvenica, 09. srpanj 2026.
GRADSKO VIJEĆE GRADA CRIKVENICE

PREDMET: 
I. izmjena i dopuna Odluke o izvršavanju proračuna Grada Crikvenice za 2026.
Nacrt prijedloga
I. Pravna osnova


Pravni temelj za donošenje Odluke izmjenama i dopunama Odluke o izvršavanju proračuna Grada Crikvenice za 2026. (u daljnjem tekstu: Prijedlog odluke) sadržan je u članku 18. i članku 119. Zakona o proračunu (NN 144/21) koji propisuju da se jedinica lokalne i područne (regionalne) samouprave može kratkoročno zaduživati isključivo za premošćivanje jaza nastalog zbog različite dinamike priljeva sredstava i dospijeća obveza.

Drugi pravni osnov koji se tiče izmjene Odluke o izvršavanju proračuna za 2026. sadržan je u članku 129. stavak 3. Zakona o proračunu (NN 144/21)  koji navodi da jedinica lokalne i područne (regionalne) samouprave može dati jamstvo za dugoročno zaduživanje proračunskom i izvanproračunskom korisniku jedinice lokalne i područne (regionalne) samouprave, pravnoj osobi u većinskom vlasništvu ili suvlasništvu jedinica lokalne i područne (regionalne) samouprave i ustanovi čiji je osnivač, uz prethodno dobivenu suglasnost ministra financija.
Nadalje, temelj za donošenje Prijedloga odluke je i članak 34. Statuta Grada Crikvenice („Službene novine Grada Crikvenice” broj 103/21., 219/25) kojim je propisano da Gradsko vijeće donosi odluke i druge opće akte kojima uređuju pitanja iz samoupravnog djelokruga.
II. Obrazloženje
Predmeti  I. izmjene i dopune Odluke o izvršavanju proračuna, a sukladno navedenim pravnim osnovama su :

1. Iznos kratkoročnog zaduženja u 2026.:
U Odluci o izvršavanju proračuna za 2026. koja je donesena na 4. sjednici održanoj 03. prosinca 2025.  godine, a stupila na snagu 01.01.2026., KLASA: 400-02/25-01/5
UR. BROJ:2170-5-05/01-25-15, u članku 37. stavak 2. te Odluke nije naveden iznos kratkoročnog zaduživanja .

Ovim prijedlogom I. izmjena i dopuna Odluke o izvršavanju proračuna za 2026. u članku 37. stavku 2. uvrstit će se iznos kratkoročnog zaduživanja od 920.000,00 eura. To je iznos do kojega se Grad Crikvenica može kratkoročno zadužiti, a da banka (Erste) ne uzima u obzir zaduženja trgovačkih društava i proračunskih korisnika kojima je Grad suvlasnik i osnivač. Radi se o okvirnom kreditu odnosno odobrenju minusa po tekućem računu do 30.12.2026. radi premošćivanje jaza nastalog zbog različite dinamike priljeva sredstava i dospijeća obveza, u suglasju sa Zakonom o proračunu.
2. Davanje jamstva za dugoročno zaduživanje proračunskom korisniku Javnoj vatrogasnoj postrojbi.:
Proračunski korisnik Javna vatrogasna postrojba namjerava se dugoročno zadužiti za nabavku vatrogasnog navalnog vozila u iznosu do 498.000,00 eura te će Grad dati jamstvo za dugoročno zaduživanje proračunskom korisniku uz prethodno dobivenu suglasnost ministra financija, sukladno važećim propisima i Statutu Grada Crikvenice.
III. Sredstava potrebna za provedbu akta

Za provođenje ove Odluke sredstva su osigurana u Proračunu Grada Crikvenice za 2026. godinu.
Odluka se upućuje Gradskom vijeću Grada Crikvenice na razmatranje i donošenje.

Ivona Matošić Gašparović
U privitku:

- Nacrt prijedloga Odluke
NACRT PRIJEDLOGA 
Na temelju članka 18. Zakona o proračunu (»Narodne novine« broj 144/21.) članka 34. Statuta Grada Crikvenice („Službene novine Grada Crikvenice broj 103/21., 219/25)  Gradsko vijeće Grada Crikvenice, na sjednici  održanoj ______ 2026.  godine  donosi

O D L U K U o I. izmjenama i dopunama Odluke
o izvršavanju proračuna Grada Crikvenice za 2026.
Članak 1.

U članku 37. stavak 2. mijenja se i glasi: 
„ Odluku o kratkoročnom zaduživanju iz stavka 1. ovoga članka donosi Gradonačelnik. Gradonačelnik se može u 2026. godini kratkoročno zadužiti do iznosa od 920.000,00 eura za potrebe premošćivanje jaza nastalog zbog različite dinamike priljeva sredstava i dospijeća obveza.“
Članak 2.

U članku 40. iza stavka 10. dodaje se stavak 11. koji glasi: 
„ Grad Crikvenica planira u 2026. godini dati jamstvo za dugoročno zaduživanje proračunskom korisniku Javnoj vatrogasnoj postrojbi za potrebe nabave vatrogasnog navalnog vozila“. 
Članak 3.

Ova Odluka objavit će se u "Službenim novinama Grada Crikvenice“ i stupa na snagu osam dana nakon dana objave u “Službenim novinama Grada Crikvenice“.

